Ohenlampi (Hankasalmi)

Ohenlampi on Keski-Suomessa Hankasalmella Ristimäen ja Kärkkäälän puolivälissä sijaitseva lampi.

Maantietoa 
Lammen pinta-ala on 16,1 hehtaaria, se on 950 metriä pitkä ja 600 metriä leveä. Se sijaitsee Ohenmäen ja Evilahdenkallioiden välisessä painaimassa. Painauma jatkuu kaakkoon päin pitkänä laaksona. Rannoilla ei ole jyrkänteitä, mutta rannat viettävät veteen pitkinä rinteinä. Lammella ei ole kartan mukaan saaria. Sen rantaviiva on muutenkin selkeäpiirteinen. Sillä on vain yksi matala lahti, joka työntyy pohjoista kohti. Lammen rantaviivan pituus on 2,9 kilometriä. Rannat ovat muuten metsämaata, mutta länsirantaan ulottuu kaksi peltopalstaa. Pohjoisessa Kauka-ahonniitty ja idässä Myllyojan suu ovat molemmat suoaluetta.

Vesistösuhteet 
Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Ohenlammen valuma-alueeseen (14.359) se kuuluu. Valuma-alueen pinta-ala on 12 neliökilometriä ja sen järvisyys on 1,74 %. Pienen valuma-alueen pääuomaksi on merkitty vain Ohenlammen laskuoja, joka laskee Kynsiveden Havulahteen ja on 330 metriä pitkä. Valuma-alueen pitkulaisesta muodosta voi kuitenkin päätellä, että pääuomaksi voidaan osoittaa syvässä laaksossa Pajulammen kautta virtava Myllyoja ja Suurisuolta alkava johto-oja. Sen pituudeksi tulee kartasta mittaamalla noin neljä kilometriä. Lammen vedenpinnan korkeus on 87,8 metriä mpy., joka on sama kuin Kynsivedellä.

Lähteet 

Kuusveden–Kynsiveden alue
Hankasalmen järvet
Botin luomat artikkelit